Gunung Berinchang

Gunung Berinchang merupakan sebuah gunung yang terletak di Tanah Tinggi Cameron, Pahang, berdekatan dengan sempadan negeri Perak. Mempunyai ketinggian setinggi 2,032 meter (6,664 kaki), Ia merupakan puncak kedua tertinggi di Tanah Tinggi Cameron dan juga gunung tertinggi yang boleh diakses menggunakan kenderaan. Ia terletak bersebelahan dengan gunung Irau.The Malaysian Forester, Volumes 60-61Officers of the Forest Department, Malaysia., 1997 - Forests and forestry

Terdapat sebuah stesen radio di atas puncak gunung ini.

Akses
Jalan masuk ke sana melalui Ladang Teh Blue Valley. Ada jalan tar menuju ke puncak.

Jenis hutan
Gunung Berinchang mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Permohonan permit 
Gunung Berinchang di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang. 

Permohonan permit boleh dibuat secara online di url http://forestry.pahang.gov.my/ekorimba. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.

 Rujukan 

 Pautan luar 

Berinchang
Berinchang
Kategori:Daerah Cameron Highlands
Berinchang
Kategori:Daerah Kampar